**Ketanji Brown Jackson** (s. 14. syyskuuta 1970 Washington, D.C. Yhdysvallat) on yhdysvaltalainen tuomari ja Yhdysvaltojen korkeimman oikeuden tuomari. Hän toimi Yhdysvaltain liittovaltion seitsemännen piirin vetoomustuomioistuimen tuomarina vuodesta 2021, jolloin presidentti Joe Biden nimitti hänet tehtävään. Jackson on korkeimman oikeuden ensimmäinen afroamerikkalainen nainen ja koko korkeimman oikeuden historian kuudes naistuomari Sandra Day O’Connorin, Ruth Bader Ginsburgin, Sonia Sotomayorin, Elena Kaganin ja Amy Coney Barrettin jälkeen. Lisäksi hän on ensimmäinen liittovaltion oikeusjärjestelmässä palvellut julkinen puolustusasianajaja, joka on nimitetty korkeimpaan oikeuteen.

Tausta ja yksityiselämä
-----------------------

Jackson syntyi Washingtonin kaupungissa 1970. Molemmat hänen vanhempansa toimivat opettajina julkisissa kouluissa. Perheeseen kuului Ketanjin lisäksi yksi nuorempi sisarus. Perhe muutti sittemmin Floridaan, jossa Ketanjin isä opiskeli lakimieheksi ja alkoi työskennellä paikallisen koulupiirin lakimiehenä. Äiti aloitti sittemmin koulun rehtorina.

Jackson tapasi miehensä, Patrick Jackonin, opiskeluaikoinaan ja he menivät naimisiin vuonna 1996. Mies on ammatiltaan kirurgi, ja parilla on kaksi lasta. Tytär Leila kirjoitti aikoinaan presidentti Barack Obamalle kirjeen, jossa hän pyysi tätä nimittämään äitinsä korkeimpaan oikeuteen.

Uskonnolliselta vakaumukseltaan Jackson on protestantti.

Ura
---

Vuonna 1996 Jackson valmistui asianajajaksi Harvardin yliopistosta. Vuosina 1995–1996 hän toimi myös *Harvard Law Review* -lehden vastaavana toimittajana. Tämän jälkeen hän työskenteli vuoden verran Massachussetsissa paikallisen tuomarin avustajana. Vuonna 1999 hän palasi Washingtoniin ja työskenteli korkeimman oikeuden tuomarin, ja tulevan edeltäjänsä, Stephen Breyerin avustajana.

Jackson toimi yksityisenä asianajajana kolme vuotta, kunnes Obama nimitti hänet tuomiokomissioon vuonna 2009. Hän aloitti virassa vuonna 2010 ja toimi siinä kaksi vuotta, kunnes Obama nimitti Jacksonin liittovaltion tuomioistuimeen Washington D.C.:n alueella. Virka vaati senaatin vahvistuksen, jota senaatti ei antanut samana vuonna käytävien presidentinvaalien vuoksi. Obaman uusittua paikkansa nimesi Jacksonin samaan virkaan uudelleen tammikuussa 2013 ja tällä kertaa hän sai senaatin vahvistuksen.

Huhtikuussa 2021 presidentti Joe Biden ilmoitti nimittävänsä Jacksonin Washingtonin pääkaupunkiseudun vetoomustuomioistuimen tuomariksi, kun Merrick Garland nousi Yhdysvaltain oikeusministeriksi.

Nimitys korkeimpaan oikeuteen
-----------------------------

Jacksonin nimen uskottiin olevan Obaman ns. lyhyellä ehdokaslistalla, josta oli tarkoitus valita Antonin Scalian seuraaja vuonna 2016. Nimitys meni kuitenkin Merrick Garlandille, mutta vaalien takia senaatti ei vahvistanut nimitystä.

Stephen Breyer ilmoitti eläköityvänsä tammikuussa 2022 korkeimman oikeuden silloisen istuntokauden päätyttyä saman vuoden kesän aikana. Näin ollen presidentti Bidenille avautui tilaisuus lunastaa yksi vaalilupauksistaan, eli nimittää korkeimpaan oikeuteen afroamerikkalainen nainen.

Yhdysvaltojen senaatti hyväksyi Jacksonin ehdokkuuden 7. huhtikuuta 2022 äänin 53–47. Hän aloitti tehtävänsä lokakuussa 2022, kun korkein oikeus palasi kesätauolta. Hän vannoi virkavalansa 30. kesäkuuta ja valan otti vastaan väistyvä tuomari Breyer.

Ensimmäisen enemmistön mielipiteensä Jackson kirjoitti maaliskuussa 2023.

Lähteet
-------

1. 1 2  Mizelle, Shawna ja Stracqualursi, Veronica: These are the members of Ketanji Brown Jackson's family *CNN*.  22.3.2022. Viitattu 23´7.3.2022. (englanniksi)
2. ↑  Voruganti, Harsh: Judge Ketanji Brown Jackson – Nominee to the U.S. Court of Appeals for the D.C. Circuit *The Vetting Room*.  30.3.2021. Viitattu 27.3.2022. (englanniksi)
3. ↑  Marimow, Ann E, ja Viser, Matt: Biden's first slate of judicial nominees aims to quickly boost diversity in federal courts *The Washington Post*.  29.3.2021.  (englanniksi)
4. ↑  US Senate confirms Ketanji Brown Jackson as first Black woman on Supreme Court *France 24*.  7.4.2022. Viitattu 7.4.2022. (englanniksi)
5. ↑  What Justice Ketanji Brown Jackson means for the country *POLITICO*. Viitattu 15.4.2023. (englanniksi)
6. 1 2 3 4 5  Ketanji Brown Jackson | Biography, Supreme Court, Rulings, Views, & Facts *Encyclopædia Britannica*.  2023. Viitattu 15.4.2023. (englanniksi)
7. ↑  p2,  v16.09  —  Black History Month *Mountain Views News*. Viitattu 15.4.2023.
8. ↑  Judge Ketanji Brown Jackson would add another Protestant voice to heavily Catholic Supreme Court *USA TODAY*. Viitattu 15.4.2023. (englanniksi)
9. ↑  Ketanji Brown Jackson *Ballotpedia*. Viitattu 15.4.2023. (englanniksi)
10. 1 2  Ketanji Brown Jackson *Oyez*.  2023. Viitattu 15.4.2023. (englanniksi)
11. ↑  Read Supreme Court Justice Stephen Breyer's full retirement letter *PBS NewsHour*.  27.1.2022. Viitattu 15.4.2023. (englanniksi)
12. ↑  Yhdysvaltain korkein oikeus teki tänään historiaa – Ketanji Brown Jackson on ensimmäinen tuomariksi nimetty musta nainen ja harvinaisesta taustasta *Yle Uutiset*.  7.4.2022. Viitattu 7.4.2022.
13. ↑  Ketanji Brown Jackson to be sworn in as Supreme Court justice Thursday as Breyer officially retires *CBS News*.  30.6.2022. Viitattu 15.4.2023. (englanniksi)
14. ↑  Justice Jackson writes 1st Supreme Court majority opinion *AP NEWS*.  28.2.2023. Viitattu 15.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Ketanji Brown Jackson** Wikimedia Commonsissa

Yhdysvaltain korkeimman oikeuden tuomarit

* Roberts (puheenjohtaja)
* Thomas
* Alito
* Sotomayor
* Kagan
* Gorsuch
* Kavanaugh
* Barrett
* Jackson


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |